CELEX: 62019TN0143
Language: el
Date: 2019-03-02 00:00:00
Title: Υπόθεση T-143/19: Προσφυγή της 2ας Μαρτίου 2019 — Solar Ηλείας Μπόμπαινα κατά Επιτροπής

29.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/61
            
         
      Προσφυγή της 2ας Μαρτίου 2019 — Solar Ηλείας Μπόμπαινα κατά Επιτροπής
      (Υπόθεση T-143/19)
      (2019/C 148/61)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Solar Ηλείας Μπόμπαινα AE (Αθήνα, Ελλάδα) (εκπρόσωποι: Α. Μεταξάς και A. Bartosch, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει τις προσβαλλόμενες πράξεις της Επιτροπής, ήτοι την απόφαση C(2018) 6777 final της 10ης Οκτωβρίου 2018 κατά το μέτρο που με αυτήν απορρίφθηκαν οι καταγγελίες που υποβλήθηκαν στην Επιτροπή στην υπόθεση SA.41794 και, συγκεκριμένα, τα σημεία 111-121 της απόφασης αυτής, καθώς και το έγγραφο με ημερομηνία 8.2.2019 (B.2 VI/MJ/mkl D*2019/019026)·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Με τον μοναδικό λόγο ακυρώσεως που προβάλλει προς στήριξη της προσφυγής της, η προσφεύγουσα επικαλείται προσβολή των διαδικαστικών δικαιωμάτων της, λόγω του ότι, στο πλαίσιο της αξιολόγησης της ουσιαστικής επιλεκτικότητας του επίμαχου μέτρου, δεν ορίστηκε το κρίσιμο σύστημα αναφοράς, του ότι η Επιτροπή εκτίμησε εσφαλμένα τα πραγματικά περιστατικά που υποβλήθηκαν στην κρίση της κατά τη διοικητική διαδικασία όσον αφορά τη συγκρισιμότητα των παραγωγών ΑΠΕ και των παρόχων ενέργειας, του ότι έγινε εσφαλμένη νομική εκτίμηση του κριτηρίου της συγκρισιμότητας που πρέπει να εφαρμόζεται κατά την εκτίμηση της ουσιαστικής επιλεκτικότητας του επίμαχου μέτρου, του ότι από την ελλιπή αιτιολογία προκύπτει ότι δεν διεξήχθη επιμελής αξιολόγηση, καθώς και του ότι έγινε εσφαλμένη εκτίμηση του ζητήματος λόγω της εσφαλμένης εφαρμογής της νομολογίας της οποίας έγινε επίκληση.